Čung-jüan fu tcha

Čung-jüan fu tcha (čín. 中原福塔, pchin-jin: Zhōngyuán fú tǎ) je televízna veža v čínskom meste Čeng-čou. Bola postavená v rokoch 2006 - 2010. Je najvyššou stavbou v meste a najvyššou v provincii Che-nan. V rebríčku najvyšších veží Číny je štvrtá a najvyšších veží sveta desiata (začiatok 2012). Od roku 2012 je členom World Federation of Great Towers. Jej celková výška je 388 metrov. Anténa je dlhá 103 metrov a jej najnižší bod sa nachádza vo výške 285 metrov. Začala sa stavať 27. decembra 2006. Na desiatom poschodí sa nachádza otočná reštaurácia. Referencie Pozri aj Zoznam najvyšších veží v Číne Zoznam najvyšších veží na svete